Document ID: /roh_data/filtered/fineweb-2-filterrobots_roh.jsonl.gz/39922

Sustegn vicendaivel, quai duai valair per il Grischun ed il Tessin, cura ch’i va per coordinar il cumbat cunter il coronavirus. Tar in inscunter a Bellinzona han las delegaziuns da las duas regenzas decis da sa gidar cun persunal spezialisà e letgs intensivs. Plinavant hai er dà in barat tranter ils stabs directivs dal dus chantuns ed ils medis chantunals, che surveglian la situaziun.
Restai a chasa – er sur Pasca
Plinavant han ils dus chantuns appellà a possessurs dad abitaziuns secundaras e turists da limitar lur mobilitad. Quai per betg strapatschar anc dapli las infrastructuras da sanadad en il Tessin ed il Grischun. Er durant Pasca supplitgeschan ils chantuns ils turists e possessurs da segundas abitaziuns da restar a chasa e da betg vegnir en lur abitaziuns da vacanzas.
Per il Grischun èn ils cussegliers guvernativs Christian Rathgeb e Peter Peyer stads da la partida a Bellinzona.
Per tadlar: